text: [{"text_idx": "#000001", "text": "Ta\u00f0 er langur vegur til Runavi\u0301kar, og hann \u00f8kist..."}, {"text_idx": "#000002", "text": "Li\u0301tli sma\u0301drongurin hugdi upp a\u0301 meg vi\u00f0 si\u0301num fittu bi\u00f0jandi rundu hundaeygum, sum b\u00f8na\u00f0u og bo\u0301\u00f0u tey um at sleppa undan uppga\u0301vuni, i\u00f0 eg hev\u00f0i givi\u00f0 honum og hinum dreingjunum a\u0301 li\u00f0num."}, {"text_idx": "#000003", "text": "Ein o\u0301m\u00f8gulig uppga\u0301va at loysa! Ein fer\u00f0, i\u00f0 fo\u0301r at taka o\u0301endaliga langa ti\u0301\u00f0! Helst hevur sma\u0301drongurin hugsa\u00f0 naka\u00f0 solei\u00f0is!?"}, {"text_idx": "#000004", "text": "Sum so ofta a\u0301\u00f0ur helt ti\u0301\u00f0in ikki, og teir o\u0301tolna\u00f0ust eftir at sleppa framat at sp\u00e6la dystin. Og fyri at fa\u0301a ti\u0301\u00f0ina at ganga, m\u00e6lti eg til, at teir fo\u0301ru ein rennitu\u0301r runt v\u00f8llin, \u201ckring j\u00f8r\u00f0ina\u201d."}, {"text_idx": "#000006", "text": "Solei\u00f0is er eisini vi\u00f0 avstandi! Avstandurin kring fo\u0301tbo\u0301ltsv\u00f8llin er so og so langur, ella? Kanska fo\u0301r roknil\u00e6rarin skeivur, kanska er talsannleikin ikki absoluttur, og kanska er avstandur ikki absoluttur!?"}, {"text_idx": "#000007", "text": "Havi sum sma\u0301drongur veri\u00f0 nakrar fer\u00f0ir i\u0301 Runavi\u0301k og sp\u00e6lt fo\u0301tbo\u0301lt. Vi\u00f0 bussi til Skopunar, vi\u00f0 Rituni til Havnar, vi\u00f0 Tro\u0301ndi inn a\u0301 Toftir, vi\u00f0 bussi til gamla sku\u0301lan i\u0301 Runavi\u0301kini, til gongu u\u0301t a\u0301 fo\u0301tbo\u0301ltsv\u00f8llin vi\u00f0 L\u00f8kin, sum ta\u0301 var risasto\u0301rur gru\u0301sv\u00f8llur, onkunti\u0301\u00f0 vi\u00f0 einum ella fleiri risasto\u0301rum hyljum, sum vit skulu venda aftur til."}, {"text_idx": "#000008", "text": "A\u0301 ongan ha\u0301tt upplivdi eg, at ta\u00f0 var ein langur tu\u0301rur, at gongu/rennitu\u0301rurin u\u0301r gamla sku\u0301la u\u0301t a\u0301 gru\u0301sv\u00f8llin var langur. Fyri hv\u00f8rt feti\u00f0 kom eg n\u00e6rri v\u00f8llinum, i\u00f0 var i\u0301myndin av sp\u00e6lipla\u0301ssinum, um ta\u00f0 so var i\u0301 Runavi\u0301k, a\u0301 Sandi ella onkra a\u00f0rasta\u00f0ni, sum bar av \u00f8llum sp\u00e6lipla\u0301ssum. Avstandur og ti\u0301\u00f0 h\u00f8vdu onki at siga!"}, {"text_idx": "#000009", "text": "Sagt ver\u00f0ur, at i\u0301 dag er avstandurin til Runavi\u0301kar styttur munandi! Helst er ta\u00f0 so! Ta\u00f0 er skjo\u0301tt at ganga ein ti\u0301ma, seg\u00f0i ein kendur ma\u00f0ur einafer\u00f0."}, {"text_idx": "#000010", "text": "Lat okkum venda aftur til gru\u0301sv\u00f8llin og hyljarnar vi\u00f0 L\u00f8kin fyri gott 40 a\u0301rum si\u0301\u00f0ani. Teir sma\u0301u vallirnir vi\u00f0 sma\u0301um ma\u0301lum og fa\u0301um leikarum a\u0301 hv\u00f8rjum li\u00f0i vo\u0301ru ikki til, ongin hev\u00f0i hugsa\u00f0 tankan. Fo\u0301tbo\u0301ltssp\u00e6li\u00f0 var 11v11 a\u0301 risasto\u0301ra v\u00f8llinum, um tu\u0301 so var 9 a\u0301ra gamal ella 30 a\u0301r."}, {"text_idx": "#000011", "text": "Venjari/lei\u00f0ari og skiftsleikarar hildu til a\u0301 si\u0301\u00f0uni, har a\u0301sko\u00f0arasky\u0301li\u00f0 er i\u0301 dag. Minnist ikki, um nakar bonkur var. Men sja\u0301lv heimsarenain er gru\u0301si\u00f0. Um mi\u00f0jan v\u00f8ll i\u0301 si\u0301\u00f0uni, sum vendir mo\u0301ti na\u0301bu\u0301gvanum Toftir, er ein risasto\u0301rur hylur. Kanska hev\u00f0i bori\u00f0 til henda dagin at siglt vi\u00f0 ba\u0301ti har!"}, {"text_idx": "#000012", "text": "No\u0301gv eru tey, i\u00f0 munnu kennast vi\u00f0 sto\u0301rskemtaran Ja\u0301kup Weyhe fra\u0301 Pipar og Salt. Eisini hann var fo\u0301tbo\u0301ltsleikari a\u0301 yngri a\u0301rum. Eitt a\u0301r yngri enn undirrita\u00f0i, og ti\u0301skil hava vit veri\u00f0 li\u00f0felagar einafer\u00f0 i\u0301 ti\u0301\u00f0ini. Fo\u0301tbo\u0301ltssp\u00e6li\u00f0 var nokk ikki yndissp\u00e6li\u00f0, men hann lutto\u0301k. Kann gita m\u00e6r til, at hann hevur uppliva\u00f0 avstandirnar eitt vet \u00f8\u00f0rvi\u0301si enn eg, og so er ta\u00f0 li\u0301kamiki\u00f0, hvat roknil\u00e6rarin seg\u00f0i. Henda dagin a\u0301 heimsarenaini vi\u00f0 L\u00f8kin telist Ja\u0301kup millum teirra, i\u00f0 mugu taka til takkar vi\u00f0 at standa uttanfyri, bi\u0301\u00f0andi eftir si\u0301ni sto\u0301ru l\u00f8tu at koma a\u0301 pallin."}, {"text_idx": "#000013", "text": "Og ta\u0301 i\u00f0 l\u00f8tan upprennur, er Ja\u0301kup kla\u0301rur. Men hann noy\u00f0ist allan tann langa vegin yvirum i\u0301 hina si\u0301\u00f0una, har hann hevur fingi\u00f0 tilluta\u00f0 pla\u0301ss, og avstandurin var i\u0301 or\u00f0sins r\u00e6tta ty\u0301dningi r\u00e6ttiliga langur. Men hann noy\u00f0ist eisini yvirum ella framvi\u00f0 sto\u0301ra hylinum, og ju\u0301st hesin forbidni hylurin f\u00e6r taki\u00f0 a\u0301 Ja\u0301kupi beinanvegin, ti\u0301 sto\u0301rskemtarin er o\u0301heppin, sna\u0301var og fer fram eftir rommum og beint a\u0301 bla\u0301man. Er skjo\u0301tur a\u0301 f\u00f8tur aftur og ma\u0301 taka til takkar vi\u00f0 va\u0301tari uppliving vi\u00f0 L\u00f8kin i\u0301 Runavi\u0301k. A\u0301ni ikki, hv\u00f8r vann. Minnist bert hesa heilt serligu l\u00f8tu fra\u0301 hesum dystinum. Kanska ti\u0301 hon var so skemtilig. Ju\u0301st solei\u00f0is sum vit kenna Ja\u0301kup, ta\u0301 i\u00f0 hann hertekur SI\u0301N pall a\u0301 li\u0301vsins hermo\u0301ti, sum tann framu\u0301r dugnaligi sjo\u0301nleikarin hann er. Fo\u0301tbo\u0301ltsleikari bleiv hann so ikki!"}, {"text_idx": "#000015", "text": "Onkunti\u0301\u00f0 hevur B71 sta\u00f0i\u00f0 frammanfyri NSI\u0301 a\u0301 fo\u0301tbo\u0301ltspallinum, men si\u0301\u00f0stu a\u0301rini hevur NSI\u0301 og ein partur av f\u00f8roysku fo\u0301tbo\u0301ltsfamiljuni drigi\u00f0 fra\u0301 B71og \u00f8\u00f0rum fel\u00f8gum. Avstandurin er vaksin munandi! Fra\u0301grei\u00f0ingarnar eru helst no\u0301gvar, loysnirnar ikki alti\u0301\u00f0 so l\u00e6ttar at fa\u0301a eyga a\u0301!"}, {"text_idx": "#000016", "text": "Ta\u00f0 ver\u00f0ur hildi\u00f0 skilagott a\u0301haldandi at u\u0301tbyggja f\u00f8royska infrakervi\u00f0, so at avstandirnir styttast. Vit eru n\u00e6rri hv\u00f8r \u00f8\u00f0rum. Hesum taka helst flest allir f\u00f8royingar undir vi\u00f0!"}, {"text_idx": "#000017", "text": "F\u00f8royska fo\u0301tbo\u0301ltslandslagi\u00f0 hevur si\u0301\u00f0stu a\u0301rini gingi\u00f0 a\u00f0ra lei\u00f0. Har \u00f8kist avstandurin. Summi hava ta\u00f0 sum undirrita\u00f0i, ta\u0301 i\u00f0 hann fo\u0301r til Runavi\u0301kar at sparka. Me\u00f0an onnur hava ta\u00f0 sum sma\u0301drongurin, i\u00f0 bleiv bi\u00f0in um at fara tu\u0301r runt v\u00f8llin, \u201ckring j\u00f8r\u00f0ina\u201d"}, {"text_idx": "#000018", "text": "Okkara fo\u0301tbo\u0301ltsland er somiki\u00f0 li\u0301ti\u00f0, at valla ber til at kaga u\u0301t i\u0301 heim fyri at finna loysnirnar. T\u00e6r mugu finnast ella uppfinnast a\u0301 heimaj\u00f8r\u00f0. Og talan er b\u00e6\u00f0i um ein strukturellan veruleika, men eisini eins egna lokala veruleika. Ongin kann seta seg hendur i\u0301 favn og bi\u0301\u00f0a eftir loysnum, men vit kunnu heldur ikki bara loyva \u201cmarkna\u00f0arkreftunum\u201d at ra\u0301\u00f0a, ti\u0301 ta\u0301 er vandi fyri at missa meira enn vit fa\u0301a!"}, {"text_idx": "#000019", "text": "Vegurin til Runavi\u0301kar styttist, men ta\u00f0 er langur vegur til Runavi\u0301kar....og hann \u00f8kist! Go\u0301\u00f0a eydnu vi\u00f0 dystinum i\u0301 dag NSI\u0301 og bestu eydnu vi\u00f0 \u00f8llum tykkara virksemi nu\u0301 og i\u0301 allari framti\u0301\u00f0! Ein heilsan, i\u00f0 sja\u0301lvsagt eisini telur mo\u0301tst\u00f8\u00f0uli\u00f0 tykkara i\u0301 dag eins v\u00e6l og \u00f8ll onnur fo\u0301tbo\u0301lts og fri\u0301\u00f0ti\u0301\u00f0arfel\u00f8g runt landi\u00f0!"}, {"text_idx": "#000022", "text": "1. deild: Mistu a\u0301 stokkinum"}, {"text_idx": "#000023", "text": "Seinastu mongu a\u0301rini hevur NSI\u0301 havt li\u00f0 i\u0301 ba\u0301\u00f0um teimum bestu deildunum. N\u00e6stbesta li\u00f0i\u00f0 hevur leikt i\u0301 1. deild. Seinastu a\u0301rini hevur felagi\u00f0 bru\u0301kt hetta li\u00f0i\u00f0 sum eitt menningarli\u00f0, har ungu leikararnir \u2013 stu\u00f0ala\u00f0ir av tilkomnum leikarum \u2013 kunnu royna seg og mennast til vaksnamannafo\u0301tbo\u0301lt. I\u0301 a\u0301r hevur gingist v\u00e6l hja\u0301 sokalla\u00f0a menningarli\u00f0num. Li\u00f0i\u00f0 liggur..."}, {"text_idx": "#000028", "text": "Eftir sto\u0301rsigurin i\u0301 steypakappingini eru eyguni aftur vend i\u0301mo\u0301ti landskappingini. NSI\u0301 tekur a\u0301 flaggdegnum i\u0301mo\u0301ti n\u00e6stbesta li\u00f0num hja\u0301 EB/Streymi. Dysturin byrjar kl. 18.00. M\u00f8ti\u00f0 fj\u00f8lment at stu\u00f0la teimum gulu!"}, {"text_idx": "#000030", "text": "I\u0301 dag, 30. Juni, fyllir ein av li\u00f0lei\u00f0arum okkara, Andras Olsen, 60 a\u0301r. I\u0301 22 a\u0301r hevur Andras veri\u00f0 runt besta li\u00f0i\u00f0 sum li\u00f0lei\u00f0ari, og no\u0301gv go\u0301\u00f0 og stuttlig minni eru sprotin burturu\u0301r. Millum anna\u00f0 kann nevnast F\u00f8royameistaraheiti i\u0301 2007 og vinna steypakappingina, men ikki minst, var Andras partur av besta li\u00f0num, ta\u0301 i\u00f0 sonur..."}, {"text_idx": "#000033", "text": "NSI\u0301 f\u00e6r leygardagin vitjan av Jens Martini Knudsen og hoyvi\u0301kingum. Talan er um eina ty\u0301dningarmikla uppger\u00f0, ti\u0301 talan er um ein kappingarneyta, ta\u0301 ta\u00f0 kemur til uppflyting uppaftur i\u0301 bestu deildina. Ta\u00f0 er mentanarvika i\u0301 Runavi\u0301k, so talan ver\u00f0ur um ein spennandi dyst vi\u00f0 no\u0301gvum a\u0301sko\u00f0arum. Komi\u00f0 og stu\u00f0li\u00f0 okkara monnum, nu\u0301 vit skulu taka..."}]